|  |  |
| --- | --- |
| RAZRED | 8.a |
| PREDMET | KEMIJA 8 |
| DATUM | 23.3.2020 |
| UČNA TEMA | ELEMENTI V PERIODNEM SISTEMU ELEMENTOV |
| UČNA ENOTA | **RELATIVNA ATOMSKA IN MOLEKULSKA MASA** |
| UČNI CILJI | * znati v periodnem sistemu poiskati podatke o relativnih atomskih masah elementov, * znati izračunati relativne molekulske mase preprostih spojin. |
| UČNI PRIPOMOČKI | Učbenik: KEMIJA DANES 1, periodni sistem elementov, kalkulator |
| NOVI POJMI | relativna atomska masa-Ar, relativna molekulska masa-Mr |
| PRILOGE | navodilo za delo |

**NAVODILO ZA DELO!**

1. VIRI ELEMENTOV IN SPOJIN V NARAVI

* Ker v ponedeljek 9. marca nismo naredili pri kemiji snov do konca, boste sami s pomočjo učbenika na straneh **91, 92** prebrali APNENEC JE POMEMBNA SUROVINA!

V zvezek si boste zapisali:

* Kaj je apnenec in kje se pojavlja?
* Kemijski reakciji za žgano in gašeno apno!

**Razen učencev, ki so bili v petek v šoli!**

1. V zvezek si napišite naslov **RELATIVNA ATOMSKA IN MOLEKULSKA MASA**

V učbeniku na strani **93** si preberite o relativni atomski in molekulski masi!

**ZAPIS V ZVEZEK:**

1. **RELATIVNA ATOMSKA MASA**
2. Zapis definicije relativne atomske mase-temno zapisano v učbeniku
3. Oznaka relativna atomska masa- **Ar in nima enote!**
4. **Relativno atomsko maso elementa odčitamo v periodnem sistemu zgornja številka!**

**Primer**: relativna atomska masa vodika je **1,01**, kar zapišemo **Ar(H)=1,01**

**Naloga 1:**

Odčitaj relativne atomske mase za naslednje elemente!

Ar(N)= Ar(C)= Ar(Cl)= Ar(S)=

Ko si rešil 1 nalogo si zapiši v zvezek pod točko 2:

1. **RELATIVNA MOLEKULSKA MASA**
2. Definicija relativne molekulske mase-temno napisana v učbeniku
3. Oznaka relativne molekulske mase označimo z **Mr in nima enote!**
4. **Računanje relativne molekulske mase preprostih spojin!**

***Relativno molekulsko maso izračunamo tako, da seštejemo relativne atomske mase vseh atomov v molekuli!***

Primer: Molekula dušika N2- v njej sta **dva atoma** dušika. Relativno molekulsko maso izračunamo tako:

Mr (N2)=**2**× Ar(N)= 2× 14,0=28,0

Mr (H2O)= 2×Ar(H) + 1×Ar(O)= 2× 1,01 + 1×16,0=18,01

**Pri računanju uporabljam kalkulator in PSE!**

**Naloga 2:**

Mr (Cl2)= Mr (O2)= Mr (CH4)=

Mr (N2O4)= Mr (NH3)= Mr (C5H5N)=

Upam, da ni bilo prezahtevno in pretežko. Za tiste, ki radi računate še dodatna naloga!

**Naloga 3:**

Molekula jabolčne kisline je iz štirih atomov ogljika, šestih atomov vodika in petih atomov kisika. Izračunaj ralativno molekulsko maso jabolčne kisline!